ເຄື່ອງໝາຍການຄ້າ Filet ແມ່ນອາຫານທີ່ມີລົດຊາດພື້ນເມືອງ, ເຂັ້ມຂົ້ນ ແລະ ດຶງດູດໃຈ, ເຊິ່ງໄດ້ເຊື່ອມຕໍ່ໂດຍນາງງາມ, ນັກທຸລະກິດ ນີງຫງວຽນ ທີ່ກຳລັງເຜີຍແຜ່ ແລະ ສ້າງຄຸນຄ່າໃຫ້ແກ່ບັນດາອາຫານຫວຽດນາມ.
ຫລັງຈາກທີ່ໄດ້ປະສົບຜົນສຳເລັດດ້ວຍລາງວັນ Miss International Entrepreneur Award ໃນການປະກວດ Miss/Mrs Golden World Beauty Pageant 2019, ນັກທຸລະກິດຍິງ ນີງຫງວຽນ ໄດ້ເປັນທີ່ຮູ້ຈັກຂອງຫຼາຍຄົນດ້ວຍຄວາມງາມ ແລະ ການອຸທິດຕົນຂອງນາງ. ອາຫານເອກະລັກຂອງບ້ານເກີດເມືອງນອນ ໄດ້ກາຍເປັນຍີ່ຫໍ້ໃຫຍ່ໃນຕ່າງປະເທດ. ນີ້ແມ່ນແຮງບັນດານໃຈໃຫ້ ນາງ ນີງຫງວຽນ ສືບຕໍ່ບຸກບືນເພື່ອນຳມາເຊິ່ງຄຸນຄ່າອັນແທ້ຈິງຂອງເຝີຫວຽດນາມ.
ນາງ ນີງຫງວຽນ ໄດ້ແບ່ງປັນວ່າ ການດຳເນີນທຸລະກິດເຝີຫວຽດນາມ ຢູ່ສະຫະລັດອາເມລິກາ ສ່ວນໜຶ່ງແມ່ນຍ້ອນຕ້ອງການມີລາຍຮັບທີ່ໝັ້ນຄົງ ແລະ ພ້ອມກັນນັ້ນ ກໍ່ຢາກຮັບໃຊ້ຄວາມຕ້ອງການຂອງປະຊາຄົມຊາວຫວຽດນາມ ຢູ່ສະຫະລັດອາເມລິກາ ໃນການຮັບປະທານອາຫານລົດຊາດຂອງບ້ານເກີດເມືອງນອນ. ສິ່ງດັ່ງກ່າວໄດ້ສ້າງຄວາມຜັກດັນໃຫ້ ນາງ ນີງຫງວຽນ ພະຍາຍາມພັດທະນາເຝີຫວຽດນາມ ໃຫ້ກາຍເປັນເຄື່ອງໝາຍການຄ້າໃຫຍ່ຢູ່ສະຫະລັດ.
ນາງ ນີງຫງວຽນ ໄດ້ຄົ້ນຄ້ວາ, ເລືອກວັດຖຸດິບ ແລະ ສູດຕົ້ມເຝີ ເພື່ອຮັບປະກັນວ່າມັນມີຄວາມເໝາະສົມກັບລົດຊາດຂອງທັງຊາວຫວຽດນາມ ແລະ ຊາວທ້ອງຖິ່ນ. ໃນເບື້ອງຕົ້ນມີຄວາມຫຍຸ້ງຍາກ, ແຕ່ດ້ວຍຄວາມຮັບຮູ້ສຳຜັດໄວ ແລະ ຍຸດທະສາດການເຮັດທຸລະກິດທີ່ດີຂອງ ນາງ ນີງຫງວຽນ, ເຄື່ອງໝາຍການຄ້າເຝີຫວຽດນາມ Pho Filet ໄດ້ແຜ່ຂະຫຍາຍຫຼາຍຂື້ນໃນປະຊາຄົມຊາວຫວຽດນາມ ໃນປະເທດອາເມລິກາ.
ນາງ ນີງຫງວຽນ ໄດ້ໃຫ້ຮູ້ວ່າ: "ຂ້າພະເຈົ້າຢາກນຳເອົາສີສັນເອກະລັກຂອງຊາວຫວຽດນາມ ມາຍັງອາເມລິກາ, ຊ່ວຍໃຫ້ປະຊາຄົມຊາວຫວຽດນາມ ໄດ້ຮັບປະທານອາຫານບ້ານເກີດເມືອງນອນ ແລະ ບັນເທົາຄວາມຄິດຮອດບ້ານເກີດເມືອງນອນ".
ຄຳຮຸ່ງ